**Niko ja Santtu** on Niko Meurosen ja Santeri Hännisen vuonna 2015 perustama YouTube-kanava. Sillä oli helmikuussa 2024 yli 400 000 tilaajaa, ja se on yksi Suomen katsotuimmista. Kanavalleen Meuronen ja Hänninen kuvaavat vlogien lisäksi videoita erilaisista haasteista ja tempauksista.

YouTube-ura
-----------

Niko Meurosella on myös oma kanava *Nikedits*, jonka hän loi 17. marraskuuta 2012. Kanavalla oli 11 700 tilaajaa joulukuussa 2022. Kanavalleen Meuronen kuvasi peli- ja vlogi-aiheisia videoita. Santeri Hännisellä on myös oma kanava *santerivili* (aik. *Santtust*). Kanava on luotu 17. marraskuuta 2012, ja sillä oli 102 000 tilaajaa joulukuussa 2022. Kanavalleen Hänninen kuvasi vlogi- ja sketsi-aiheisia videoita. Meurosen ja Hännisen yhteinen taival sai alkunsa laneista Nikon autotallissa Kuopiossa vuonna 2013. Pari vuotta myöhemmin he perustivat yhteisen YouTube-kanavan. Keväällä 2018 he muuttivat yhteiseen asuntoon Tampereelle, jotta voisivat tehdä enemmän videoita yhdessä.

Vuoden 2019 keväällä HurHur ja MiskaMH julkaisivat satiirisen musiikkivideon *♪ NikojaSanttu Diss Track - HurHur ft. MiskaMH*. Videollaan he humoristisesti pilkkasivat Niko ja Santtu -kanavaa. Tämän jälkeen Meuronen ja Hänninen vastasivat musiikkivideollaan *♪ HurHur Diss Track - NikojaSanttu*. Video keräsi yli kaksi miljoonaa näyttökertaa ja oli yksi Suomen katsotuimmista videoista vuonna 2019. Vuoden 2019 lopussa YouTube julkaisi vuoden trendaavimmat videot, jossa kolmannella sijalla oli *TOTEUTETAAN KAIKKI UV-LUPAUKSET 24 TUNNISSA / NikoJaSanttu* -video.

Meemitalo
---------

Meemitalo on suomen ensimmäinen tubettajien yhteinen kommuuni. Meuronen ja Hänninen yhdessä Ella Hautajärven ja Helmi Kantolan kanssa perustivat ensimmäisen Meemitalon Hattulaan vuonna 2020. Vuonna 2021 he rakensivat uuden Meemitalon Tampereelle. Meemitalon jäseninä on 10 suosittua tubettajaa ja tiktokkaajaa. Meemitalon jäsenillä on somessa yli 3 miljoonaa seuraajaa yhteensä. Meemitaloon kuuluu myös Ella & Helmi, Weksi, Veetu Vuori, Katjanen, Mr. Zeus, Nino Ärling ja Arttu Laitinen. Meemitalosta löytyy skeittiparkki, trampoliini, vaahtomonttu, kuvausstudio, pelihuone, varasto ja muita kuvaustiloja. Meemitalo on jäsenten yhteinen kuvaustila, jossa monet videot kuvataan yhdessä.
Toinenkin Meemitalo kuitenkin lopetettiin yhteisymmärryksessä vuoden 2024 tammikuussa. Syynä tälle oli halu mennä eteenpäin. He olivat tehneet meemitalo sisältöä todella kauan, ja heistä tuntui, että he ovat kasvaneet ulos meemitalosta. He kuitenkin jatkavat videoiden tekemistä.

YouTube Allstars jääkiekkopeli
------------------------------

Meurosen ja Hännisen perustaman Kidingsme Hockey Clubin joukkuekuva voiton jälkeen.
Meuronen ja Hänninen järjestivät 12.03.2022 Turussa Gatorade Centerissä tubettajien jääkiekko-ottelun. Heidän perustamansa somettajista koostuva Kidingsme Hockey Club kohtasi ottelussa Roni Bäckin SUS-joukkueen. Halli oli lähes loppuunmyyty, sillä paikalla oli 7880 katsojaa.

Kirjat
------

Otava on julkaissut Juhana Salakarin kirjoittaman vitsikirjan nimeltä: Vitsipitsa - täytteenä Niko ja Santtu. Vitsipitsa julkaistiin fyysisenä kirjana sekä äänikirjana. Vitsipitsa oli ehdolla vuoden 2020 lasten- ja nuorten äänikirjaksi Storytel Awardseissa. Vitsipitsa oli vuoden 2021 kuunnelluin kotimainen äänikirja 60100 kuuntelulla. Kirja oli myös Suomen vuoden 2021 viidenneksi myydyin kirja kaikki formaatit yhteenlaskettuna.

Vuonna 2022 Otava julkaisi äänikirjan: Mun huikea elämä - Niko ja Santtu. Äänikirja on Meurosen ja Hännisen itse kirjoittama ja lukema. Kirjassa he kertovat tarinan siitä, kuinka heistä tuli tubettajia ja kuinka he ovat saaneet kasvatettua Niko ja Santtu -tubekanavan yhdeksi Suomen isoimmista kanavista. Äänikirja oli julkaisukuukautena kuunneltavissa vain kymmenen päivän ajan, mutta se oli silti huhtikuun 2022 kolmanneksi myydyin kirja Suomessa.

Musiikkiura
-----------

Niko ja Santtu ovat julkaisseet neljä singleä:

* "HurHur Diss Track" (2019)
* "Kyllä" (2019)
* "Just A Prank Bro" (2020)
* "24h" (2021)

Palkinnot ja ehdokkuudet
------------------------

| Vuosi | Palkintogaala | Kategoria | Tulos |
| --- | --- | --- | --- |
| 2019 | Tubecon Awards | Yleisön suosikki | Voitto |
| Tubecon Awards | Vuoden vlogi | Ehdokkuus |
| 2020 | Creator Awards Finland | Vuoden viihdekanava | Ehdokkuus |
| 2022 | Tubecon Awards | Vuoden viihdevaikuttaja | Ehdokkuus |
| Tubecon Awards | Vuoden video | Ehdokkuus |
| Tubecon Awards | Vuoden Youtube-vaikuttaja | Ehdokkuus |
| Tubecon Awards | Vuoden brändiyhteistyökampanja | Voitto |
| Creator Awards Finland | Vuoden trendaavin | Ehdokkuus |

Lähteet
-------

1. ↑  NikojaSanttu *YouTube*. Viitattu 20.12.2022.
2. ↑  Trootin vaikuttajajoukko kasvaa, valloittava haastekaksikko NikojaSanttu liittyy jengiin!Arkistoitu kopio *troot.fi*.  Arkistoitu 8.12.2019. Viitattu 8.12.2019.
3. ↑  Tubettajat Santtu ja Niko: "Youtube-videoiden tekemisestä tuli huutelua yläkoulussa – nyt samat kaverit tulevat kiittelemään meitä" *www.savonsanomat.fi*.  25.8.2019. Viitattu 8.12.2019.
4. ↑  Nämä ovat Suomen katsotuimmat Youtube-videot – Roni Backin ero nousi ykköseksi *iltalehti.fi*.  05.12.2019. Viitattu 8.12.2019.
5. ↑  Vuoden 2019 trendaavimmat videot (Suomi) *youtube.com*.  05.12.2019. Viitattu 8.12.2019.
6. ↑  Suomen ensimmäistä tubettajien kommuunia koetteli korona ja videotähden uupuminen – "Tavoitteena 300 000 tilaajaa ja elämämme paras kesä" *Yle Uutiset*.  6.6.2020. Viitattu 24.5.2022.
7. ↑  Meemitalo 2.0 on Nikon ja Santun sekä kahdeksan muun tubettajan työpaikka, jossa voi kesken päivän hypätä vaahtomonttuun *Yle Uutiset*.  4.12.2021. Viitattu 24.5.2022.
8. ↑  Vili Koskinen: Tubettajien lätkämatsi oli menestys – katsojia yli tuplasti enemmän kuin SM-liigaottelussa! *Feedi.fi*.  13.3.2022. Viitattu 11.5.2022.
9. ↑  Storytel palkitsee torstaina vuoden 2020 parhaat äänikirjat - Storytel Awards -gaala suorana YouTubessa *Findance.com*. Viitattu 11.5.2022. Finnish
10. 1 2  Suomen kustannusyhdistys: Vuoden 2021 myydyimmät kirjat Suomessa *kustantajat.fi*.  27.01.2022. Viitattu 11.05.2022.
11. ↑  Vili Koskinen: NikojaSanttu julkaisi oman äänikirjan – sisältää ennenkuulumatonta tietoa kanavasta sekä tekijöistä! *Feedi.fi*.  23.4.2022. Viitattu 11.5.2022.
12. ↑  Mitä Suomi lukee? - Kirjakauppaliitto - Tämän hetken luetuimmat kirjat *Kirjakauppaliitto*. Viitattu 11.5.2022.